ພວກກະບົດ ໃນ ອາຟຣິກາກາງ ຕົກລົງ ຢຸດຍິງ 
ກຸ່ມແນວໂຮມກະບົດ Seleka ກ່າວ​ວ່າ ​ເຂົາ​ເຈົ້າ​ໄດ້​ບັນລຸ​ການຕົກລົງ​ກັບລັດຖະບານສາທາລະນະລັດອາຟຣິກາກາງ ​ແລະ​ບັນດາ​ຜູ້​ນໍາ​ຝ່າຍ​ຄ້ານ ທີ່​ນະຄອນຫຼວງກາບົງ.
ພວກກະບົດໃນສາທາລະນະລັດອາຟຣິກາກາງກ່າວວ່າ ເຂົາເຈົ້າ ໄດ້ຕົກລົງຮັບເອົາການຢຸດຍິງຊົ່ວຄາວ ກັບລັດຖະບານ ບັນດາຜູ້ຕາງໜ້າຂອງກຸ່ມແນວໂຮມກະບົດ Seleka ເວົ້າວ່າ ເຂົາ ເຈົ້າໄດ້ບັນລຸການຕົກລົງໃນວັນພະຫັດວານນີ້ ໃນຂະນະທີ່ມີການ ເຈລະຈາ ກັບລັດຖະບານ ແລະບັນດາຜູ້ນໍາຝ່າຍຄ້ານ ທີ່ນະຄອນ ຫຼວງ Libreville ປະເທດ Gabon ມີລາຍງານວ່າ ການຢຸດຍິງແມ່ນນຶ່ງອາທິດ ຍັງບໍ່ທັນມີຄວາມເຫັນ ໃດໆໃນທັນທີ ຈາກລັດຖະບານເທື່ອ ຄະນະເຈລະຈາ ເລີ້ມການເຈລະຈາສັນຕິພາບ ໃນມື້ວັນພຸດຜ່ານ ມາ ໂດຍແນໃສ່ເພື່ອຍຸຕິການກໍ່ກະບົດ ເປັນເວລານຶ່ງເດືອນທີ່ກຸ່ມ ແນວໂຮມກະບົດ Seleka ໄດ້ຍຶດເອົາປະມານນຶ່ງສ່ວນສາມຂອງພື້ນທີ່ທັງໝົດໃນສາທາ ລະນະລັດອາຟຣິກາກາງ ກຸ່ມແນວໂຮມກະບົດປັດຈຸບັນຢູ່ຫ່າງຈາກນະຄອນຫຼວງ Bangui ປະມານ 85 ກິໂລແມັດ ກໍາລັງປະສົມນາໆຊາດຈາກອາຟຣິກາ ທີ່ມີທະຫານຫລາຍຮ້ອຍຄົນ ກໍາລັງຢູ່ທາງກາງລະ ຫວ່າງກຸ່ມດັ່ງກ່າວແລະນະຄອນຫລວງ ພວກກະບົດ ໄດ້ຮຽກຮ້ອງໃຫ້ປະທານາທິບໍດີ Francois Bozize ລາອອກ ເຖິງຢ່າງໃດ ກໍດີປະທານນາທິບໍດີ ກ່າວວ່າ ທ່ານໄດ້ທຳການຜ່ອນສັ້ນຜ່ອນຍາວຫລາຍສົມຄວນແລ້ວ ແລະທ່ານມີຄວາມຕັ້ງໃຈທີ່ຈະຢູ່ໄປຈົນໜົດສະໄໝການດຳລົງຕຳແໜ່ງຂອງທ່ານ ຊຶ່ງຈະ ສິ້ນສຸດລົງ ໃນປີ 2016